
****

**Materská škola Juskova Voľa 91**

**oznamuje, že v čase**

**od 10.05.2023 do 12.05.2023**

**od 11.00 do 16.00 hod.**

**bude prebiehať zápis detí do MŠ**

**na školský rok 2023/2024**

Dieťa sa do MŠ prijíma na základe písomnej žiadosti zákonného zástupcu, ktorú predloží riaditeľovi školy, spolu s potvrdením o zdravotnej spôsobilosti dieťaťa od všeobecného lekára pre deti a dorast, s údajom o povinnom očkovaní a s podpisom oboch zákonných zástupcov.

Pre dieťa, ktoré k 31.08.2023 dosiahne **5. rok** veku, je predprimárne vzdelávanie **povinné!**

**Podmienky prijatia dieťaťa do MŠ**

Základnou podmienkou je predloženie žiadosti o prijatie dieťaťa do MŠ a potvrdenie o zdravotnom stave dieťaťa od všeobecného lekára pre deti a dorast s údajom o povinnom očkovaní dieťaťa.

Prihláška do MŠ musí byť podpísaná oboma zákonnými zástupcami.

**Podpis oboch zákonných zástupcov dieťaťa sa nevyžaduje, ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo
* ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti  je možné preukázať napríklad neoverenou kópiou rozhodnutia súdu),
* jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti  je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti je možné preukázať napríklad písomným vyhlásením – čestné vyhlásenie .(príloha č. 1)

**Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke materskej školy –** (príloha č.2)

Pri posudzovaní žiadosti sa bude prihliadať na **vek dieťaťa a kapacitné možnosti.**

**Zákonný zástupca môže podať žiadosť o prijatie:**

- osobne,

- do poštovej schránky umiestnenej na bráne materskej školy,

- poštou,

- e-mailom.

**Zákonný zástupca môže žiadosť o prijatie doručiť aj prostredníctvom:**

- elektronického podania doručeného do elektronickej schránky materskej školy

- elektronického dokumentu, ktorý je autorizovaný kvalifikovaným elektronickým podpisom. (§ 11 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov(zákon o e-Governmente)v znení neskorších predpisov. Čl. 3 ods.12 nariadenia Európskeho parlamentu a Rady(EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚL257, 28. 8. 2014)).

**PODMIENKY PRIJÍMANIA**

V zmysle zákona č. 245/2008 § 59 sa prednostne prijímajú deti, pre ktoré je predprimárne vzdelávanie povinné:

- deti, ktoré dovŕšia piaty rok veku do 31. augusta 2023,

- deti pokračujúce v plnení povinného predprimárneho vzdelávania,

- deti ktoré nedovŕšia do 31.08.2023 vek 5 rokov a zákonný zástupca bude žiadať, aby v školskom roku 2023/2024 pred 5 rokom veku plnili PPV, pričom so žiadosťou predloží aj písomný súhlas príslušného zariadenia poradenstva a prevencie a súhlas pediatra s plnením PPV predčasne,

**Na predprimárne vzdelávanie sa prijíma:**

* dieťa, pre ktoré je predprimárne vzdelávanie povinné,
* spravidla dieťa od troch do šiestich rokov veku,
* dieťa, ktoré pokračuje v plnení povinného predprimárneho vzdelávania,
* dieťa so špeciálnymi výchovno-vzdelávacími potrebami.

**Deti mladšie ako tri roky** (teda deti od dvoch rokov veku) možno prijať len vtedy, ak sú uspokojené žiadosti rodičov/ zákonných zástupcov detí, ktoré dovŕšili piaty rok veku, detí pokračujúce v plnení povinného predprimárneho vzdelávania ako aj detí vo veku od troch rokov a **ak to dovoľujú kapacitné možnosti MŠ.**

**Podmienkou prijatia všetkých detí sú osvojené základné hygienické návyky.**

**O prijatí dieťaťa na predprímarne vzdelávanie od 1. septembra 2023 rozhodne riaditeľka MŠ do 30. júna 2023 vydaním rozhodnutia.**

Príloha č. 1

Čestné vyhlásenie zákonného zástupcu

Podpísaná/ý: ...................................................................................................................................

(meno a priezvisko)

ako rodič/zákonný zástupca: ..........................................................................................................

(meno a priezvisko dieťaťa alebo neplnoletého žiaka)

Adresa bydliska:................................................................................................................................

(adresa bydliska zákonného zástupcu - ulica a číslo domu, PSČ, obec)

Telefón[[1]](#footnote-1): ............................................................. e-mail1: .............................................................

**týmto čestne vyhlasujem,**

že **zadováženie súhlasu/podpisu** druhého zákonného zástupcu[[2]](#footnote-2) ............................................. na podaniach týkajúcich sa výchovy a vzdelávania môjho dieťaťa, o ktorých sa rozhoduje v správnom konaní, **je spojené s ťažko prekonateľnou prekážkou, vec neznesie odklad a podpísanie písomnosti len mnou ako jedným zákonným zástupcom je v najlepšom záujme môjho dieťaťa**.

Som si vedomá/ý toho, že pokiaľ by mnou uvedené vyhlásenie nebolo pravdivé alebo informácie boli závažným spôsobom zamlčané, budem znášať všetky z toho vyplývajúce právne následky.

V.................................... dňa .........................

...........................................................

podpis zákonného zástupcu

(vyhlasovateľa)

**Príloha č. 2**

(Zákonný zástupca 1 (meno a priezvisko, adresa bydliska (ulica a číslo domu), PSČ, obec)

(Zákonný zástupca 2 (meno a priezvisko, adresa bydliska (ulica a číslo domu), PSČ, obec)

**Písomné vyhlásenie**

**k podaniam týkajúcich sa výchovy a vzdelávania, o ktorých sa rozhoduje v správnom konaní**

Ako zákonní zástupcovia nášho dieťaťa[[3]](#footnote-3) .............................................................................. v súlade s § 144a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov týmto vyhlasujeme, že podpisovať všetky podania týkajúce sa výchovy a vzdelávania nášho dieťaťa, o ktorých sa rozhoduje v správnom konaní bude jeden zo zákonných zástupcov[[4]](#footnote-4)................................................................... . Len tomuto zákonnému zástupcovi budú zároveň doručované aj rozhodnutia.

V ............................................. dňa ......................

podpis zákonného zástupcu 1

podpis zákonného zástupcu 2

1. *uvedie sa aspoň jeden kontakt na účely komunikácie* [↑](#footnote-ref-1)
2. *uvedie sa meno a priezvisko druhého zákonného zástupcu dieťaťa* [↑](#footnote-ref-2)
3. *uvedie sa meno a priezvisko dieťaťa*  [↑](#footnote-ref-3)
4. *uvedie sa meno a priezvisko zákonného zástupcu* [↑](#footnote-ref-4)